নিজস্ব সংবাদদাতা, কলকাতা : চলছে শীতের মরশুম। পাড়ায় পাড়ায় সাংস্কৃতিক অনুষ্ঠানের ঢল। ৫ থেকে ১৪ জানুয়ারি তেমনই এক মন মাতানো অনুষ্ঠানে পাড়াকে মাতিয়ে রাখল ৯৫ পল্লির যোধপুর পার্ক উৎসব। অনুষ্ঠানে ছিল নানান স্বাদের অয়োজন। ছোটোদের বসে আঁকো প্রতিযোগিতা থেকে, যোগাসনের অনুষ্ঠান, সঙ্গে পাড়ার মহিলাদের রান্নার প্রতিযোগিতা। আবার আবৃত্তি গান নাচ। এখানেই থেমে থাকেনি অনুষ্ঠান সূচি। প্রতিদিন সন্ধ্যায় ছিল বিভিন্ন নামী শিল্পীদের নাচ, গান ফ্যাশন শো-সহ আরও অনেক কিছুই।